მსოფლიოს ყველაზე ლამაზი, ძველი და გრძელი მეტროპოლიტენები - Allnews.Ge\nმსოფლიოს ყველაზე ლამაზი, ძველი და გრძელი მეტროპოლიტენები | Allnews.Ge\nლონდონის მეტროპოლიტენი ყველაზე უძველესია მსოფლიოში. იგი 1863 წელს გაიხსნა. 1854 წელს პარლამენტის მიერ მოწონებული აქტით, პედინგტონსა და ფარინგდონის ქუჩას შორის, ქინგს ქროსის გავლით, ე.წ. მეტროპოლიტენის ანუ მიწისქვეშა რკინიგზის აგება დაიწყო, რისთვისაც ახალი ვაგონების დამზადება გახდა საჭირო.\nშემდეგ მეტროს ქსელის აგება რამდენიმე წლით უსახსრობის გამო შეჩერდა. ლონდონ-ქალაქის კოოპერაციის იმჟამინდელ ვექილს - ჩარლზ პიერსონს ფინანსების მოსაზიდად, მეტროპოლიტენის აშენებისთვის რამდენიმეწლიანი ლობირება დასჭირდა. 1859 წელს კი ლონდონ-ქალაქის კორპორაციის მესვეურნი ფინანსების გამოყოფაზე მეტროს სქემის შესაქმნელად საბოლოოდ დაიყოლია. სამუშაოები, 1860 წლის თებერვალში დაიწყო ინჟინერ ჯონ ფოულერის ხელმძღვანელობით. პიერსონი მეტროს მშენებლობის დასრულებას ვერ მოესწრო.